Lie: The Love and Terror Cult

***Lie: The Love and Terror Cult***, ամերիկացի երաժիշտ, դատապարտված մարդասպան՝ Չարլզ Մենսոնի դեբյուտային ստուդիական ալբոմը։ Ֆիլ Կաուֆմանը այն թողարկել է վինիլային տարբերակով 1970 թվականի մարտի 6-ին՝ Awareness Records-ի լեյբլով։ Չնայած կոմերցիոն հաջողություն չի ունեցել, այն շարունակել է հետևորդներ ունենալ Մենսոնի գործով հետաքրքրվողների շրջանում՝ ոգեշնչելով բազմաթիվ քավեր տարբերակների և սեմփլների համար։ Ալբոմը ներառում է Մենսոնի ամենահայտնի երգերից մի քանիսը, այդ թվում՝ «Look at Your Game, Girl»-ը և «Cease to Exist»-ը։

1969 թվականի դեկտեմբերի 19-ի Life ամսագրի շապիկին պատկերված է եղել Մենսոնը՝ *«Lie: The Love and Terror Cult»* վերնագրի հետ միասին։ Շապիկների մեջ ընդհանրութուն է եղել, սակայն «LIFE» բառի «F» տառը ջնջվել է և «The dark edge of hippie life» տողը հեռացվել է։ Ամսաթիվը և գինը փոխարինել են Awareness Records-ի լոգոտիպով։

## Նախապատություն
1968 թվականին Ֆիլ Կաուֆմանը, որը Մենսոնի հետ հանդիպել է բանտում՝ կարճ ժամանակով տեղափոխվել է Մենսոնի և նրա «ընտանիքի» մոտ ապրելու։ Կաուֆմանը անընդհատ համոզել է Մենսոնին ձայնագրել իր գրած երգերը։ 1968 թվականի ամռանը, Մենսոնը փորձել է ալբոմ ձայնագրել The Beach Boys խմբի անդամների հետ։ Կառլը և Բրայան Ուիլսոնը համատեղ պրոդյուսերավորել են Մենսոնի մոտ տասը երգ, որոնք նա ձայնագրել է Beach Boys-ի անձնական ստուդիայում։ Այս ձայնագրությունները մնում են չհրապարակված, չնայած երգերը համընկնում էին «Lie: the Love and Terror Cult» ալբոմում ներկայացված նյութի հետ։ 1968 թվականի դեկտեմբերին Beach Boys-ը թողարկել է Մենսոնի «Cease to Exist» երգի իրենց տարբերակը որպես B-կողմ, բացառությամբ այն բանի, որ բառերը փոխվել են, իսկ վերնագիրը դարձել է «Never Learn Not to Love», ինչը զայրացրել է Մենսոնին։

1969 թվականի օգոստոսին Մենսոն ընտանիքի անդամները մի քանի սպանություններ են կատարել և երեք ամիս անց ձերբակալվել։ Մինչ Մենսոնը կալանավորված է եղել և նա խնդրել է Կաուֆմանին՝ «Հրապարակեք իմ երաժշտությունը»։ Կաուֆմանի խոսքով՝ Մենսոնը զանգահարել է իրեն շաբաթական հինգ օր, չնայած նրան, որ թույլատրվել է օրական ընդամենը երեք հեռախոսազանգ։ Մենսոնը «շատ անհամբեր է, որ իր երաժշտությունը լսվի»։

## Ձայնագրություն
Ըստ ալբոմի բնօրինակ գրառումների՝ Lie: the Love and Terror Cult-ը ձայնագրվել է Gold Star ստուդիայում 1968 թվականի օգոստոսի 8-ին, իսկ B3-ի «Sick City» երգը ձայնագրվել է 1967 թվականի սեպտեմբերի 11-ին՝ չճշտված վայրում։ Օվերբայդինգը ձայնագրվել են 1968 թվականի օգոստոսի 9-ին Լոս Անջելեսի Վան Նայս շրջանում։ «Look at Your Game, Girl» և «Eyes of a Dreamer» երգերը ձայնագրվել են դեռ 1967 թվականի հունիսին՝ Uni Records լեյբլի (որը MCA-ի դուստր ընկերությունն է) համար նախատեսված դեմո սեսիայի ժամանակ։ Այս երկու երգերը ներառվել են սահմանափակ քանակով թողարկված 45 պտույտանոց սինգլում, որին վերագրվել է «Silverhorn» անունը։

## Թողարկում
Այն բանից հետո, երբ ձայնագրման ընկերությունները հրաժարվել էին համագործակցել, Կաուֆմանը հավաքել է 3000 դոլար և 1970 թվականի մարտի 6-ին Awareness Records ձայնագրման լեյբլի միջոցով թողարկել «Lie: The Love and Terror Cult» վերնագրով ալբոմի 2000 օրինակ։ Այն թողարկվել է Trademark of Quality խմբի West Coast ալբումում։ 1967-1968 թվականներին կատարված ձայնագրություններից բաղկացած ալբոմը պարունակում էր տասներեք երգ։ Դրանց թվում էր «Cease to Exist» երգը, որը The Beach Boys-ը ձայնագրել էր փոփոխված տարբերակով՝ «Never Learn Not to Love» անվամբ։ Ալբոմի շապիկը 1969 թվականի դեկտեմբերի 19-ի «Life» ամսագրի շապիկի պատճենն է, որի վրա պատկերված էր Մենսոնը, միայն թե «Life»-ը փոխարինված է «Lie» բառով։ 2000 օրինակներից յուրաքանչյուրը վաճառվել է «A Joint Venture»-ի տպագրված շապիկով, որի վրա բազմաթիվ բանտարկյալների և կալանավորների ստորագրություններ են եղել, ովքեր աջակցել են Մենսոնին և ընտանիքին: Վաճառվել է միայն 300 օրինակ։ Ենթադրաբար, չկարողանալով վերադարձնել իր ներդրումները, Կաուֆմանը պայմանագիր է կնքել Նյու Յորքի ESP-Disk ընկերության հետ՝ ալբոմը ամբողջ երկրում տարածելու համար։

1991 թվականին Ռոն Ռեյգան կրտսերին Չարլզ Մենսոնի տված հարցազրույցի ժամանակ Մենսոնը հայտարարել է, որ «այս հատուկ ալբոմը ձայնագրվել է մի փոքրիկ, հին, 7 դոլարանոց մագնիտոֆոնով որպես գովազդային հոլովակ և տղան դրանից վաստակել է վեց հարյուր կամ յոթ հարյուր դոլար: Եվ ես կարծում եմ, որ դա այն է, ինչ մենք կարող էինք անել»։

## Քավերներ և սեմփլինգ
«Cease to Exist»-ը նախկինում ձայնագրել է The Beach Boys խումբը «Never Learn Not to Love» անվան տակ և այն հայտնվել է նրանց 1969 թվականի 20/20 ալբոմում և որպես «Bluebirds over the Mountain» սինգլի B կողմ։ Մենսոնը չի ճանաչվել համահեղինակ։ Beach Boys-ի տարբերակը ներառում է այնպիսի փոփոխություններ, ինչպիսիք են կամրջի ներառումը, որը Մենսոնի տարբերակի մաս չէի կազմել և «Cease to exist» տողի փոփոխությունը «Cease to resist»-ի, որը փոխում է երգի իմաստը։

Ալբոմի որոշ հատվածներ շատ այլ արտիստներ ստեղծել են քավըր տարբերակներ, ինչպիսիք են Front Line Assembly-ն։ Երգերից շատերը նույնպես վերաձայնագրվել են՝ *«Look at Your Game, Girl»* երգի տարբերակը որպես թաքնված թրեք է հայտնվել Guns N' Roses-ի «The Spaghetti Incident?» քավեր ալբոմում, մինչդեռ Ջի Ջի Ալինը ստեղծել է *«Garbage Dump»* երգի իր քավեր տարբերակը 1987 թվականի *«You Give Love a Bad Name»* ալբոմում։ Redd Kross-ը և The Lemonheads-ը երկուսն էլ քավեր են արել «Cease to Exist» երգը։ The Lemonheads-ը ձայնագրել է ալբոմից ևս երկու երգ՝ *«Home Is Where You're Happy»* երգի մի տարբերակը հայտնվել է 1988 թվականի Creator ալբոմում, իսկ Էվան Դանդոն *«Big Iron Door»* երգի որոշ տեքստեր և մեղեդի օգտագործել է իր «Clang Bang Clang» երգում (հետագայում վերաձայնագրվել որպես «Left for Dead», որը հայտնվել է խմբի 1990 թվականի Lovey ալբոմում): 1989 թվականին դերասան Քրիսփին Գլովերը ձայնագրել է *«I'll Never Say Never to Always»* երգի քավեր տարբերակը, իր դեբյուտային «The Big Problem Does Not Equal the Solution, The Solution Equals Let It Be» ալբոմի համար։

1976 թվականի «*Helter Skelter*» հեռուստաֆիլմում Մենսոնի դերը մարմնավորած դերասան Սթիվ Ռեյլսբեքը երգում է «Garbage Dump» երգը և Family Jams ալբոմի ևս երկու երգ։

The Brian Jonestown Massacre–ն իր 1999 թվականի «Bringing It All Back Home - Again» մինի ալբոմում ներառել է «Arkansas»-ի վերամշակված տարբերակը։ Երգչախմբի առաջատար Անտոն Նյուքոմբը հաճախ նշում է Մենսոնին որպես ներշնչման աղբյուր՝ նույնիսկ պնդելով, որ երաժշտություն է ձայնագրել Մենսոնի հետ։

«Sick City» երգի ակուստիկ տարբերակը ձայնագրվել է Մերիլին Մենսոնը, սակայն այն երբեք պաշտոնապես չի թողարկվել։ Մերիլին Մենսոնի «My Monkey» երգը, որը «American Family Portrait» ալբոմից է, ներառում է Չարլզ Մենսոնի սեմփլներից, ինչպես նաև «Mechanical Man» երգի տեքստը։

Դևենդրա Բանհարտը կատարել է «Home Is Where You're Happy» երգը։

Երաժիշտ Թրևիս Միլլերը, իր *Lil Ugly Mane* կեղծանվամբ, թողարկել է «Iron Door» անունով երգը իր 2013 թվականի *Three Sided Tape Volume One* ալբոմում, որը ներառում է Մենսոնի «Big Iron Door» երգի վոկալի սեմփլները։

2018 թվականի «Her Smell» ֆիլմում Էլիզաբեթ Մոսի մարմնավորած Բեքի Սոմթի կերպարը նվագում և երգում է «Garbage Dump» ֆիլմից մի քանի տող։

2023 թվականի *The Texas Chain Saw Massacre* տեսախաղում եղել են Մենսոնի երգերից մի քանիսը, այդ թվում՝ «I'll Never Say Never to Always», որը Քրիստինա Քլեբեն կատարում է Սիսիի ձայնով։ Խաղում Սիսսին Մենսոն ընտանիքի նախկին անդամ է, որի կերպարի կոնցեպտը ստեղծվել է 1974 թվականի օրիգինալ ֆիլմի համար, սակայն հանվել է նախագծից և երբեք լույս չի տեսել, մինչև որ առաջին ֆիլմի լիցենզիա ունեցող և սցենարիստ Քիմ Հենկելը խորհուրդ է տվել իր կերպարը ավելացնել խաղին։

## Արձագանք
Ալբոմի մասին արձագանքները հիմնականում դրական են եղել, թեև քննադատները նշել են, որ դժվար է Մենսոնի երաժշտությունը տարանջատել նրա՝ հետագայում գործած հանցագործություններից։

AllMusic կայքը նկարագրել է «Lie» ալբոմի լավագույն նյութը որպես հիշեցում այն ժամանակաշրջանի այլ ժողովրդական երգիչներին, հատկապես Ջիմ Քրոչեին և Խոսե Ֆելիսիանոյին։ All About Jazz-ի քննադատ Ռաուլ Դ'Գամա Ռոուզը «Lie» ալբոմին տվել է 5 աստղից 3-ը և նկարագրել այն որպես «էական երաժշտական փաստաթուղթ՝ հաշվի առնելով, որ այն արտացոլում է 1960-ականների վերջի պոպուլյար հակամշակույթը»։ Թեև ալբոմը չի հասնում Բոբ Դիլանի կամ Ջոն Սեբասթյանի ժամանակակից և ավելի որակյալ աշխատանքների մակարդակին, այնուամենայնիվ մի քանի երգեր «դիմացել են ժամանակի փորձաքննությանը», ներառյալ՝ «Look at Your Game, Girl»-ը, «Cease to Exist»-ը, «Eyes of a Dreamer»-ը և «The More You Learn to Love»-ը։

## Երգացանկ

## Վերաթողարկումներ
Ալբոմի մեկ վերաթողարկումից ստացված ողջ հասույթը, որը թողարկել է Awareness Records-ը, նվիրաբերվել է Կալիֆոռնիայի բռնի հանցագործությունների զոհերի համար նախատեսված հիմնադրամին, քանի որ Կալիֆոռնիայի օրենքն արգելում էր Մենսոնին իր աշխատանքի համար որևէ գումար կամ հոնորար հավաքել։

2006 թվականին ալբոմը վերաթողարկվել է ESP-Disk լեյբլ տարբերակով։ This version included twelve bonus tracks. Լեյբլի աշխատակիցը հաստատել է, որ արվեստագետի հոնորարները ամբողջությամբ փոխանցվելու է Վոյցեխ Ֆրիկովսկու ընտանիքին, որի պատճառով Մենսոնի ընտանիքի անդամները դատապարտվել են։

աղբյուր

## Անձնակազմ
* Չարլզ Մենսոն՝ գլխավոր վոկալ, ռիթմ կիթառ, տիմպանի
* Բոբի Բոսոլեյ՝ էլեկտրական կիթառ
* Սթիվ «Կլեմ» Գրոգան՝ էլեկտրական բաս կիթառ
* Փոլ Ուոթքինս՝ ֆրանսիական եղջյուր
* Քեթրին Շար՝ ջութակ, բեք վոկալ
* Դիան Լեյք՝ ձայնագրիչ
* Մերի Բրուներ՝ ֆլեյտա, վոկալ 4-րդ թրեքում
* Նենսի Փիթման՝ վոկալ 6-րդ երգում
* Սանդրա Գուդ, Լինետ Ֆրոմ, Նենսի Փիթման՝ բեք վոկալ
* Պրոդյուսեր՝ Ֆիլ Կաուֆման

## Ծանոթագրություններ


; Աղբյուրներ

* 
* 

## Արտաքին հղումներ
* 

Կատեգորիա:1970 ալբոմներ